cyanic-selkie/wikianc huggingface dataset:
Holyrood-paleis
Die vroeë paleis
In 1512 is ’n leeuhuis laat bou vir die koning se wilde diere, wat ’n leeu, sivetkat en ander eksotiese diere ingesluit het. Jakobus V het tussen 1528 en 1536 aan die paleis laat aanbou, eers die noordwestelike toring om nuwe koninklike blyplek te verskaf en daarna die suidelike en westelike vleuels, met ’n nuwe kapel in die suidelike vleuel. Die ou kapel in die noordelike vleuel is omskep in ’n raadsaal. Die westelike vleuel het bykomende koninklike kamers gehad. Die simmetriese voorkoms van die westelike fasade laat dit lyk of ’n tweede toring aan die suidwestekant beplan is, maar dit is nie in dié tyd gebou nie.
Eero Saarinen
Eero Saarinen (20 Augustus 1910 – 1 September 1961) was 'n Fins-Amerikaanse argitek en industriële ontwerper wat as een van die mees vooraanstaande, onortodokse en omstrede meesters van 20ste eeuse boukuns beskou word.
Holyrood-paleis
Die vroeë paleis
Jakobus VI het in 1579 in Holyrood gaan woon toe hy 13 jaar oud was. Sy vrou, Anna van Denemarke, is in 1590 in die kleiner abdy gekroon. Toe Jakobus in 1603 koning van Engeland word en in Londen gaan woon, was Holyrood nie meer die setel van ’n koninklike hof nie. Jakobus het dit in 1617 besoek en vir dié besoek is die kapel herversier. Nog herstelwerk is gedoen in voorbereiding vir die kroning van Karel I as koning van Skotland in 1633.
Eero Saarinen
In die dekades ná die Tweede Wêreldoorlog het Saarinen met sy ontwerpe van die mees indrukwekkende argitektoniese uitdrukkings van Amerikaanse identiteit geskep, waaronder die St. Louis Gateway Arch (1948–64), die General Motors Technical Center in Warren naby Detroit (1948–56) en die lugredery TWA se terminaal op New York se John F. Kennedy-lughawe (1956–62).
Holyrood-paleis
Die vroeë paleis
In 1650, óf per ongeluk óf met opset, is die oostelike deel van die paleis aan die brand gesteek tydens die besoek van Oliver Cromwell en sy soldate. Dié deel is daarna ontruim. Die oorblywende deel is gebruik as kasernes, en ’n dubbelverdieping-blok is in 1659 aan die westelike vleuel aangebou.
Herbouing van die paleis
In die jaar daarna is Karel II in Engeland en Skotland op die troon herstel. Die Skotse Geheime Raad is weer ingestel en hulle het weer in Holyrood vergader. In 1670 het die raad £30 000 beskikbaar gestel vir die herbouing van die paleis.
Eero Saarinen
Tot in die vroeë 1950's was Eero in die ateljee van sy vader werksaam voordat hy sy eie praktyk gestig het. Sy opdraggewers was van die mees invloedryke instellings van sy tyd, en so het Eero Saarinen onder meer residensiële kolleges en 'n hokkieveld vir die Yale-universiteit, 'n ouditorium en kapel vir die Massachusetts Institute of Technolgy, die Amerikaanse ambassades in Londen en Oslo, en sakegeboue vir General Motors, IBM en Bell Laboratories ontwerp wat baanbrekers vir moderne voorstedelike kantoorparke sou word.
Holyrood-paleis
Herbouing van die paleis
Die ontwerp het ’n suidwestelike toring ingesluit wat nes die reeds bestaande toring gelyk het, ’n plan wat reeds in die tyd van Karel I bestaan het. Ná kritiek deur Karel II is die ontwerp verander om koninklike kamers op die eerste verdieping in te sluit: die koningin se kamers was in die westelike vleuel en die koning s’n in die suidelike en oostelike vleuel. Die twee stelle kamers is deur ’n galery in die noordelike vleuel verbind.
Eero Saarinen
In sy ontwerpe het die grense tussen dissiplines soos argitektuur, kuns en landskapsbeplanning dikwels begin vervaag. 'n Ander kenmerk was die gebrek aan 'n enkele deurlopende en herkenbare boustyl – iets waaroor Saarinen soms gekritiseer is, maar wat eintlik voortgespruit het uit sy strewe om vir elke opdraggewer 'n optimale ontwerp te lewer.
Holyrood-paleis
Herbouing van die paleis
In 1676 is besluit om die westelike vleuel van die paleis te herbou en ’n kombuisblok aan die suidoostelike kant van die vierkant aan te bou. Teen 1679 was die paleis herbou, grootliks in sy huidige vorm.
Eero Saarinen
Vir elkeen van sy bouwerke het Saarinen nuwe materiale en tegnieke getoets en op 'n vernuwende manier gebruik gemaak van graniet, geglasuurde bakstene, weerkaatsende glas, beton en gordynmuur-tegnologie wat noukeurig aangepas is by die behoeftes van die opdraggewer. Dit was juis die buigsaamheid van sy ontwerpe wat 'n kategorisering volgens boustyle bemoeilik het.
Holyrood-paleis
Herbouing van die paleis
Werk aan die binnekant was steeds aan die gang toe Jakobus, Hertog van Albany, die toekomstige koning Jakobus VII en II, en sy vrou die paleis in dié jaar besoek het. Hulle het tussen 1680 en 1682 hier gewoon tydens die Uitsluitingskrisis, toe ’n groot deel van Engeland wou hê Jakobus moenie koning van Engeland, Skotland en Ierland word nie omdat hy Katoliek was. Dit het sy gewildheid in Engeland erg geknou. Toe hy in 1685 koning word, het hy ’n Jesuïte-kollege in die suidelike vleuel van die paleis laat inrig. Die kollege en kapel is daarna verwoes deur ’n Katolieke skare nadat Jakobus se bewind in 1688 omvergewerp is. In 1691 is die Canongate-kerk voltooi om die abdy te vervang as kerk van die plaaslike gemeenskap. Dit is hier waar die koningin dienste bygewoon het wanneer sy in Holyrood-paleis gebly het.
Eero Saarinen
Eerbewyse
In 1952 is Saarinen as 'n genoot van die American Institute of Architects (AIA) verkies. Tien jaar later is hy vir sy werk met die AIA se Goue Medalje bekroon.
Holyrood-paleis
18de-eeuse agteruitgang
Ná die vereniging van Engeland en Skotland in 1707 het die paleis sy hooffunksies verloor, hoewel dit gebruik is vir die verkiesing van Skotse verteenwoordigers in die Britse hoërhuis. Daar het ook nog adellikes in die paleis gewoon. Die koning se kwartiere is egter verwaarloos.
Jeffrey Lynn
Jeffrey Lynn (16 Februarie 1909 – 24 November 1995) was 'n Amerikaanse akteur en skrywer. Hy was bekend vir sy rolle in die rolprente The Roaring Twenties (1939), Underground (1941), The Body Disappears (1941), en A Letter to Three Wives (1949).
Holyrood-paleis
18de-eeuse agteruitgang
In 1768 het die dak van die abdy ingestort, en dit lyk vandag nog soos destyds. Die potensiaal van die paleis as ’n toeristeattraksie is egter toe reeds besef en mense kon betaal om na koningin Maria se kamers in die noordwestelike toring te gaan kyk.
Die gebied om Holyrood-abdy tot by Holyrood-park is in die 16de eeu aangewys as ’n skuilplek vir skuldenaars. Hulle kon hul skuldeisers en tronkstraf ontduik deur daar te gaan woon, en ’n klein gemeenskap het wes van die paleis ontstaan. Die skuldenaars kon hul skuilplek op Sondae verlaat wanneer geen arrestasies toegelaat is nie. Die gebied is deur ’n magistraat en verskeie konstabels beheer. Die konstabels vorm nou ’n seremoniële wag by die paleis.
Weeropbloei van die paleis
Ná die Franse Rewolusie het koning George III die Graaf van Artois, die jongste broer van koning Lodewyk XVI, toegelaat om by Holyrood te bly. Hy het in die skuldenaarskuilplek gebly om sy skuldeisers te ontduik. Die graaf het van 1796 tot 1803 daar gebly en in dié tyd is herstelwerk aan die koning se kamers gedoen. In 1824 het die graaf koning Karel X van Frankryk geword, maar ná die Julie-rewolusie van 1830 het die Franse koninklikes weer in Holyrood gebly tot in 1832, toe hulle in Oostenryk gaan woon het.
In 1822 was koning George IV die eerste heersende monarg wat Holyrood weer besoek het ná Karel I. Hy het nie daar oorgebly nie, maar het ’n onthaal daar gehou en is die koninklike kwartiere gewys. Hy het gelas dat herstelwerk gedoen word, maar dat koningin Maria se kamers uitgesluit word van toekomstige restourasies. Oor die volgende tien jaar is al die geboue noord en suid van die hoofvierkant gesloop en die suidelike fasade is herbou om soos die oostelike fasade te lyk.
Op haar eerste besoek aan Skotland in 1842 is koningin Victoria verhinder om die paleis te besoek weens die uitbreek van skarlakenkoors. Voor haar besoek in 1850 is nog herstelwerk uitgevoer en die binnekant is herversier. Met haar volgende besoek, in 1871, kon sy in ’n woonstel op die tweede vloer van die paleis oorbly terwyl die voormalige koninklike kwartiere as eet- en sitkamers en ’n troonkamer gebruik is. In 1854 is die historiese kamers in die noordwestelike toring amptelik vir die publiek oopgestel. Intussen het Victoria se man, prins Albert, ’n belangstelling in die terrein getoon. Hy het ’n nuwe rypad na die noorde laat bou en die tuin in sy huidige vorm laat uitlê.
Hoewel koning Edward VII Holyrood in 1903 vlugtig besoek het, was dit George V wat dit in ’n 20ste-eeuse paleis laat omskep het. Sentrale verhitting en elektriese ligte is geïnstalleer voor sy eerste besoek in 1911, en ná die Eerste Wêreldoorlog is die badkamers en kombuise verbeter. In die 1920's het die paleis die amptelike woning van die Britse monarg in Skotland geword, asook ’n plek vir gereelde koninklike seremonies en onthale.
Holyroodhouse is die eiendom van die Britse regering.
Beskrywing
Die paleis soos dit vandag daar uitsien, is hoofsaaklik in die 17de eeu gebou. Die uitsondering is die 16de-eeuse noordwestelike toring, hoewel die wapenpanele teen die mure latere replikas is. Die kamers wat vir die publiek oop is, sluit in die voormalige koningskwartier en Groot Galery uit die 17de eeu en die 16de-eeuse kwartiere in die noordwestelike toring.
17de-eeuse kwartiere
Die Groot Trap in die suidwestelike hoek van die vierkant het ’n 17de-eeuse Barok-plafon met engele en die Skotse regalia. Die Italiaanse skilderye teen die mure is dele van muurskilderings van omstreeks 1550 deur Lattanzio Gambara, met tonele uit Ovidius se Metamorfoses. Dit is in 1856 deur prins Albert gekoop en in 1881 daar aangebring. Aan die bopunt van die trap is die koninklike eetkamer, voorheen deel van die koningin se kwartier. Die versierings dateer van die 1800's.
Die koning se kwartier het die hele suidelike en oostelike vleuel van die vierkant beslaan en is deur die Groot Trap bereik. Daar was ’n wag-, oudiënsie- en raadsaal, asook ’n voor-, slaap- en aantrekkamer. Hoe verder van die trap, hoe privater en hoe rykliker versier was dit. Van George IV se besoek in 1822 af is die wagsaal in ’n troonkamer omskep en die orde van die kamers omgekeer. Die aand- en oggendsitkamer is waar die wag- en raadsaal voorheen was en het steeds hul ryklik versierde 17de-eeuse plafonne. Die koning se voor-, slaap- en aantrekkamer is aan die oostekant.
Die Groot Galery, die grootste kamer in die paleis, verbind die koning se slaapkamer met dié van die koningin in die westelike vleuel. In die galery is 110 portrette van die Skotse monarge, van die legendariese Fergus I af wat na bewering van 330 v.C. af regeer het. Ná 1707 is Skotse verteenwoordigers in die hoërhuis hier verkies en later het dit ’n Katolieke kapel geword vir die Graaf van Artois. Deesdae word dit gebruik vir groot funksies en bankette.
Noordwestelike toring
Die stel kamers op die eerste vloer van die noordwestelike toring bestaan uit ’n oudiënsie- en slaapkamer en twee aantrekkamers. Dié kamers is in die 17de eeu deur lord Darnley bewoon en het later deel van die koningin se kwartier geword toe die paleis gerestoureer is. Koningin Maria het ’n soortgelyke stel kamers op die tweede vloer van die paleis gehad.
Iapetus (maan)
Iapetus (Grieks: Ιαπετός; ook Saturnus VIII of Japetus) is 'n natuurlike satelliet van die planeet Saturnus. Die maan is op 25 Oktober 1671 ontdek deur Giovanni Cassini. Iapetus is bekend vir sy tweekleurigheid: die een hemisfeer van die maan is merkwaardig donkerder as die ander hemisfeer. Die maan is vernoem na Iapetos, een van die Titane in Griekse mitologie.
Holyrood-paleis
Noordwestelike toring
Die houtplafonne van albei hoofkamers dateer uit die tyd van koningin Maria, en die monogramme MR (Maria Regina) en IR (Jacobus Rex) verwys na Maria en haar seun, Jakobus VI.
Iapetus (maan)
Die oppervlakstemperatuur van die maan op die donker hemisfeer is 130 Kelvin (-143,15 °C) en die maan is dus die warmste van al Saturnus se mane. Steeds bestaan die maan egter hoofsaaklik uit ys en 'n klein deel silikaatgesteente.
Holyrood-paleis
Tuin en terrein
Die tuin is sowat 4 hektaar groot en vorm deel van die groter Holyrood-park. In die 16de eeu was daar ’n private tuin noord van die paleis wat met ’n houtgalery van die noordwestelike toring af bereik is. Dit is in die 19de eeu verwyder toe ’n pad daar gebou is. ’n Klein tuingeboutjie bestaan vandag nog en is bekend as Koningin Maria se Badhuisie, hoewel dit sover bekend nooit daarvoor gebruik is nie. Die sonwyser aan die noordekant van die paleis kom uit 1633 en die fontein in die voorhof is ’n 19de-eeuse replika van ’n fontein uit die 16de eeu. Die ysterhekke en –skerms is in die 1920's aangebring – ook ’n standbeeld van Edward VII wat in 1922 deur George V onthul is.
Iapetus (maan)
Iapetus het 'n ongewone wentelbaan om Saturnus. Alhoewel hy Saturnus se derde-grootste maan is, is hy baie verder weg van Saturnus as die volgende groot maan, Titan. Die inklinasiehoek van die wentelbaan tot betrekking tot Saturnus se ewenaar is ook baie groter as dié van die ander gewone mane. Slegs ongewone, buitenste mane soos Foibe het groter inklinasiehoeke. Niemand weet tans hoekom dit so is nie. Die groot afstand tussen Iapetus en Saturnus en die maan se inklinasiehoek beteken wel dat dit die enigste groot maan is waarvan Saturnus se ringe besigtig kan word.
Holyrood-paleis
Tuin en terrein
Die geboue aan die westekant, waardeur die publiek die paleis binnegaan, bevat die 19de-eeuse waghuis wat die skuldenaarskuilplek vervang het. Net daarnaas is die Koningin se Galery, wat in 2002 geopen is om kunswerke uit die Koninklike Versameling ten toon te stel.
Iapetus (maan)
Giovanni Cassini het al in die sewentiende eeu aangeneem dat een kant van Iapetus baie donkerder is as die ander kant. Hy het hierdie aanname gebaseer op die feit dat hy Iapetus slegs aan een kant van Saturnus kon waarneem. Die aanname is dan ook in 1981 bevestig deur Voyager 2, wat foto's van die maan op 'n afstand van 966 000km van die planeet af geneem het. Die rede vir hierdie verskil in die kleur van die oppervlak is tans nog onbekend.
Holyrood-paleis
Groot opgrawing
Opgrawings is van 25 tot 28 Augustus 2006 gedoen by Holyrood-paleis, Buckingham-paleis en Windsor-kasteel as deel van ’n spesiale program van Brittanje se Channel 4 se argeologiereeks Time Team. Dit het saamgeval met die 80ste verjaardag van koningin Elizabeth en was ’n seldsame geleentheid om slote in die koninklike tuine te grawe.
Iapetus (maan)
Naas die bogenoemde besonderhede het Iapetus nog 'n raaisel te bied: die ruimtetuig Cassini het ontdek dat die ewenaar van die maan 'n plato bevat wat 20km breed en 13km hoog is en 1300km ver strek. Alhoewel daar verskillende verklarings vir hierdie verskynsel voorgestel is, is daar steeds geen bewyse daarvoor nie. Daar word verwag dat Cassini op 10 September 2007 foto's van die maan sal neem op 'n afstand van slegs 1200 km en dit lig op die onderwerp sal gooi.
Holyrood-paleis
Groot opgrawing
Die argeoloë het ’n deel van die klooster van Holyrood-abdy ontdek wat in ’n lyn met die bestaande abdy-ruïnes loop, asook ’n vierkantige toring wat verbind word met 15de-eeuse bouwerk deur Jakobus IV. Die span kon egter nie ’n teken opspoor van die saaltennisbaan aan die noordekant van die paleis wat deur koningin Maria gebruik is nie omdat daar in die 19de eeu op die terrein gebou is. ’n Stuk rooi grond is gevind wat verbind word met die afbrand van Holyrood tydens die "Oorlog van die Ruwe Hofmakery" in 1544. Onder die onderwerpe wat gevind is, is ’n gietvorm om seëls van was op dokumente aan te bring en ’n Franse muntstuk wat in 1634 gemunt is.
Japan Nasionale Roete 391
Japan Nasionale Roete 391 is 'n nasionale snelweg in Japan.
Holyrood-paleis
Amptelike rol
In moderne tye word die paleis vir minstens ’n week van elke jaar deur die Britse monarg gebruik. Wyle koningin Elizabeth het die eerste week van elke somer hier deurgebring. In dié tyd is oudiënsies, onthale en tuinpartytjies gehou. Terwyl sy daar was, het die Skotse weergawe van die Britse koninklike vlag aan die vlagpaal gehang; op ander tye word die Skotse koninklike vlag vertoon. Tydens haar besoek het die Koninklike Boogskutterskompanjie haar seremoniële wag gevorm. Die Sleutelseremonie, waartydens die sleutels van Edinburg amptelik aan haar oorhandig is, is met haar aankoms gehou. By die paleis het die koningin die Skotse eerste minister aangestel.
Ander lede van die koningshuis, onder andere prinses Anne, gebruik ook soms die paleis.
American Institute of Architects
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Holyrood-paleis
Amptelike rol
In sy rol as amptelike koninklike woning was die paleis al die onthaalplek van verskeie wêreldleiers, soos Harald V van Noorweë in 1994, Margrethe II van Denemarke, François Mitterrand, Helmut Kohl, Nelson Mandela, Wladimir Poetin in 2003 en pous Benedictus XVI in 2010. Die Europese Raad het al hier vergader tydens Brittanje se presidentskap van die raad in 1992.
Kalipso (maan)
Kalipso (Grieks: Καλυψώ) is ’n maan van Saturnus. Dit is in 1980 deur Dan Pascu, P. Kenneth Seidelmann, William A. Baum en Douglas G. Currie ontdek uit grondgebaseerde waarnemings en het die voorlopige naam S/1980 S 25 gekry. In 1983 is dit amptelik genoem na Kalypso uit die Griekse mitologie. Dit is ook bekend as Saturnus XIV en Tethis C.
Holyrood-paleis
Amptelike rol
Die argitektuurhistorikus Dan Cruickshank het die paleis gekies as een van sy agt keuses vir die 2002-BBC-boek The Story of Britain's Best Buildings.
Kalipso (maan)
Beskrywing
Kalipso kom in die wentelbaan van Tethis voor: by die L5-punt 60 grade agter Tethis. Dié verhouding is die eerste keer in 1981 deur Seidelmann et al. waargeneem. Die maan Telesto lê by Tethis se L4-punt, 60 grade voor Tethis. Kalipso en Telesto is al "Tethis-trojane" genoem, na analogie van die trojaanasteroïdes, en is twee van net vier bekende trojaanmane.
Holyrood-paleis
Die bewaarder van Holyroodhouse
’n Maatstaf van die belangrikheid van Holyroodhouse is die status van sy bewaarder, wat toesig oor die paleis hou in die afwesigheid van die monarg. Verskeie persone het die pos gevul tot in 1646, toe Karel I dit oorgedra het aan die 1ste Hertog van Hamilton en dit oorerflik gemaak het. Afstammelinge van die hertog beklee tot vandag toe die pos. Dit is een van die "Great Offices" in die koninklike huishouding in Skotland. Benewens sy eie adjunk, stel die bewaarder ook die magistraat van Holyroodhouse aan wat vir wet en orde op die terrein verantwoordelik is. Die konstabels van Holyroodhouse doen ook aan hom verantwoording.
Kalipso (maan)
Beskrywing
Soos baie klein mane van Saturnus en die asteroïdes het Kalipso ’n onreëlmatige vorm. Dit het groot kraters en vermoedelik los oppervlakmateriaal wat die kraters gladder laat lyk. Dit het een van die bes weerkaatsende oppervlakke (by visuale golflengtes) in die Sonnestelsel, met ’n albedo van 1,34. Hierdie hoë albedo is die gevolg van die maan se bestrooiing met deeltjies uit Saturnus se E-ring, ’n dowwe ring wat bestaan uit klein waterysdeeltjies uit die geisers by die maan Enkelados se suidpool.
American Institute of Architects
American Institute of Architects (AIA)
Washington, DC
Stigting
23 Februarie 1857
Tipe
Nie-regeringsorganisasie (NRO)
Hoof uitvoerende beampte
Robert A. Ivy, FAIA
AIA Voorsitter
L. Jane Frederick, FAIA
Webtuiste
www.aia.org
Die American Institute of Architects (AIA) is die leidende beroepsorganisasie van Amerikaanse argitekte wat in 1857 deur dertien argitekte in New York gestig is en sy hoofkwartier sedert 1898 in die historiese Octagon House in Washington, DC gehad het. Die hoofkantoor is later verskuif na die American Center for Architecture, 'n moderne kantoorgebou vlakby Octagon House wat in die 1960's opgerig is.
Die AIA se ledetal van meer as 94 000 sluit gelisensieerde argitekte (AIA - Licensed Architects), beroepslui in bouverwante beroepe soos bou-ingenieurs en vennote in wat in meer as 260 afdelings op deelstaat- en plaaslike vlak georganiseer is. Die eerste internasionale AIA-afdeling vir Amerikaanse argitekte en praktyke, wat in die buiteland werksaam is, is in 1993 in Londen gevestig. Later het afdelings in vastelandse Europa (1994), Hong Kong (1997), Japan (2005), die Midde-Ooste (2010) en Shanghai (2015) gevolg.
Die AIA voer 'n verskeidenheid programme deur ter bevordering van die argiteksberoep. Sy aktiwiteite sluit ook die toekenning van eerbewyse en pryse in soos die AIA se Goue Medalje en die Architecture Firm Award. Die AIA tree daarnaas as gasheer op van die jaarlikse AIA National Convention and Design Exposition, een van die grootste vergaderings van argitekte en professionele ontwerpers in die Verenigde State. Die AIA organiseer 'n jaarlikse konferensie oor argitektuur waarvan die volgende, die A’20 Conference on Architecture 2020, tussen 14 en 16 Mei 2020 in Los Angeles gehou sou word. Die konferensie is as gevolg van die Koronavirus-pandemie gekanselleer en sal nie herskeduleer word nie.
Architectural Adventures
Die AIA het vanaf 2016 tot 2020 sy eie reisprogram vir argitektuur-entoesiaste of ander belangstellendes na internasionale bestemmings met 'n belangrike argitektoniese en kulturele erfenis georganiseer. Deskundiges het as toergidse agtergrondinligting oor die betrokke plekke in 'n internasionale konteks verskaf. Deelnemers kon learning units (LUs) verwerf (waarvan 'n bepaalde aantal as HSW credits erken word).
In 2020 sou klein toergroepe van Architectural Adventures-reisigers besoeke bring aan Havana, Trinidad en Cienfuegos in Kuba, Egipte, die waterweë van Nederland, Japan, Portugal en Noord-Spanje, Berlyn, Marokko, Brasilië, Peru, die Ryn, die Donau en die Baltiese hoofstede Tallinn, Riga en Vilnius. Die toere is as gevolg van die Koronavirus-pandemie gekanselleer. Vroeg in Augustus 2020 het die AIA besluit om die Architectural Adventures-program heeltemal te staak. In plaas daarvan word die reisprogram van National Trust Tours aanbeveel vir AIA-lede. 'n Aantal toere, wat vir 2021 beplan word, is in samewerking met Architectural Adventures saamgestel.
Japan Nasionale Roete 390
Japan Nasionale Roete 390 is 'n nasionale snelweg in Japan.
Geld
Geld is 'n simboliese voorstelling van waarde. Iets besit slegs waarde as 'n mens dit vir 'n doel kan aanwend wat hom bevoordeel. Byvoorbeeld, volgens Maslow se behoeftehiërargie is die behoefte vir voedsel en beskerming primêr. Dit wil sê in sulke omstandighede van oorlewing het goud geen waarde nie, want dit kan geen voedsel of beskerming aan die mense voorsien nie. Voedsel, klere en skuiling sal dit wees waarna die mens soek. Die vraag is, hoe het "geld" die simbool vir waarde geword?
Ruilmiddels
Vroeërjare was sekere waardevolle items geruil vir ander waardevolle items. 'n Geskikte voorbeeld is die van 'n visserman wat vis vir koring verruil by 'n koringboer. Indien die koringboer nie vis wou hê nie, maar velle, was die proses moeiliker. Eers moet die visserman velle vir sy vis ruil en dan kon hy met die koringboer verder onderhandel. In die onderhandeling moes hy dan bepaal hoeveel velle die koringboer vir 'n gerf koring wil hê. Die aantal velle was die prys vir 'n gerf koring.
Die probleem soos die visserman ondervind het met die koringboer was algemeen. Dit het die behoefte laat ontstaan na 'n item wat vir alles geruil kan word. Sommige van die waarde-items was meer in aanvraag as ander en was as 'n ruilmiddel gebruik. Dit het egter nie die probleem opgelos nie.
Sibongiseni Ngcobo
Sibongiseni Ngcobo (gebore 30 Mei 1995) is 'n lid van die Nasionale Vergadering van Suid-Afrika vir die Demokratiese Alliansie.
Geld
Ruilmiddels
Ander ruilmiddels soos vee is ook gebruik. Op party plekke in Afrika word beeste vandag nog gebruik as ruilmiddel. Die Latynse woord vir geld, pecunia, kom van die woord pecus wat 'vee' beteken. In Engels word die woord 'pecuniary' gebruik as van geldsake gepraat word. Dit kom van dieselfde woord af. Dit wys dat mense lank gelede in Europa vee as ruilmiddel gebruik het. "Geld" het die simbool vir waarde geword.
Om hierdie simboliese waarde van geld in konteks te plaas: Wanneer 'n visserman een vis gevang het en hy kon dit verruil vir een skulp, verteenwoordig die skulp die moeite wat die visserman gedoen het om die seehulpbron te ontgin deur een vis te vang sodat 'n mens dit kan eet. Wanneer hy daardie skulp neem en 'n gerf koring wou koop, moes die boer besluit of die skulp wat hy gaan ontvang verteenwoordigend was van die moeite wat hy gedoen het om die gerf te ontgin uit die landbouhulpbron. Indien hy nie so gevoel het nie, kon hy meer gevra het. Sy behoefte aan skulpe om vleis te koop sou ook sy besluit beïnvloed het. Daarom lê die waarde van "geld" tussen die moeite om te ontgin en die behoefte van die mens.
Metale kry waarde
Mense het van baie vroeg af metale soos goud, brons, koper en yster vir geld gebruik. Die ou Egiptenare het 3500 jaar gelede al ringe van goud of elektrom gemaak en as geld gebruik. Duisend jaar later het die Grieke ysterstawe, byle, spiese en sekels as vorme geld gebruik.
Die Sumeriërs was van die eerste beskawings (omtrent 3000 v.C.) wat van 'n geldstelsel gebruik gemaak het. Vir elke klont goud wat hulle uitgereik het, het hulle 'n gerf koring weg gebêre. Die goud het geen waarde besit nie, maar dit wat die goud verteenwoordig het nl. 'n gerf koring, het die waarde besit. Om te waarborg dat die klonte goud wat die regering uitgereik het, almal ewe groot was, het hulle 'n staatstempel daarop geplaas. Ons kan dit 'n koringstandaard noem.
Goud was die waardevolste omdat dit so skaars was en nie verkleur of roes nie. Daarna het silwer en koper gevolg. As meer as een metaal gebruik is om te betaal, moes hulle dit afweeg. In die Bybelse tye het mense al muntmetale afgeweeg.
Later jare het goud die waarde gekry en was dit nie meer nodig dat 'n gerf koring weggesit moes word nie. Dit het later jare gelei tot die goudstandaard.
Munte
Sedert 643 tot 630 v.C. was munte die algemeenste voorstelling van geld in die streek van Lidië. Hierdie eerste munte is gemaak van elektrom, 'n natuurlike element wat 'n mengsel van goud en silwer is en 'n gelerige kleur vertoon.
Munte het dit makliker en vinniger gemaak om handel te dryf. Munte is al meer in ou Griekeland gebruik, en daarna in die Romeinse Ryk en in die Middeleeue in Europa. Handel het so toegeneem dat daar later nie meer genoeg goud was om te munt nie. Silwer is toe al meer gebruik.
Die eerste munte is geslaan op die Griekse eiland Aegina, 'n klipgooi weg van die hoofstad, Athene. Dit was silwer muntstukke met die Atheense uil op die een kant en die godin Athene, waarna die stad vernoem is, op die ander kant.
Papiergeld
In die Middeleeue het mense en besighede nie groot hoeveelhede geld in die vorm van munte by hulle gehou nie. Hulle het dit veilig in 'n bank bewaar. Sodra iemand 'n betaling wou maak, het hy 'n nota aan sy bank gestuur om te vra dat 'n sekere bedrag uit sy rekening oorgedra word na die rekening van die mens aan wie hy geld skuld.
Die notas aan die bank was eintlik geld wat later banknote genoem is. Die meeste van die munte self het in die bank se kluise gebly.
Meer as drie eeue gelede – in 1704 – het 'n Skotse bankier, John Law, voorgestel dat mense papiergeld gebruik pleks van goud en silwer. So het 'n nuwe hoofstuk in die geskiedenis van geld in die Weste begin.
In China was papiergeld in gebruik vanaf die negende tot die vyftiende eeu.
Banknote het in die agtiende eeu 'n al groter rol begin speel. Eers is dit net gebruik in die plek van die muntmetaal wat dit gedek het, maar later het dit self die waarde daarvan geneem. Net soos die vroegste mense wat waardelose voorwerpe soos skulpe as geld gebruik, gebruik ons vandag papier om die waarde voor te stel.
Die staat en geld
Die volgende stap was dat die staat munte begin uitgee het. Die munte is geslaan uit die metaal waarop die staat besluit het. As dit goud was, sê ons die land is op die goudstandaard geplaas, en as dit silwer was, op die silwerstandaard.
Verskeie lande het die silwerstandaard vir 'n lang tydperk en konsekwent deur die geskiedenis gebruik; onder andere China en antieke Griekeland. Hierdie feit was 'n belangrike faktor in die wisselwerking tussen Spanje en sy kolonies in Asië en in Suid-Amerika. In Europa het verskeie lande wat 'n bimetaalstandaard (met vaste wisselkoers tussen silwer en goud) gehad het, oorgegaan na 'n de facto silwerstandaard onderwyl Engeland oorgegaan het na die goudstandaard. Hierdie is 'n instansie van Gresham se Wet – in elke geval het die oorwaardeerde metaal oorgeneem. Die groot goudontdekkings in die 19e eeu in Amerika, Australië en Suid-Afrika het 'n groot rol gespeel in hierdie proses. Hoewel mens aan goud as die voor-die-handliggende metaalstandaard dink, is dit goed om te onthou dat silwer pennies in Engeland oor 'n tydperk van 1100 jaar in gebruik was.
Die belangrikste munt was die standaardmunt, wat geslaan is uit standaardmetaal. Die standaardmunt was egter baie werd, wat dit moeilik gemaak het om kleiner betalings te maak. Om die probleem op te los, is munte geslaan uit minder waardevolle metale.
In die twintigste eeu was daar in die lande wat op die goudstandaard was, ook silwer- en kopermunte in omloop. Hulle is pasmunte genoem.
In baie lande het die staat eers toegelaat dat goud by die handelsbanke gehou word en dat die banke hul eie banknote kon uitgee. Later het die staat egter begin eis dat die land se edelmetale in 'n sentrale bank (die Reserwebank in Suid-Afrika) gehou word. In dié geval mag net die staat banknote uitgee.
Rooikat (sterrebeeld)
Die Rooikat (Latyn: Lynx) is ’n sterrebeeld in die noordelike hemelruim wat in die 17de eeu deur Johannes Hevelius geskep is. Dit is ’n baie dowwe sterrebeeld waarvan die helderste sterre ’n sigsag-lyn vorm.
Geld
Die staat en geld
Vandag kan die staat selfs geld terugtrek en ander uitgee. Dit het onlangs in die Europese Unie gebeur toe 'n enkele geldeenheid, die euro in die meeste lande die plaaslike geldeenhede vervang het.
Moderne gebruike van geld
Geld word hoofsaaklik vir drie dinge gebruik, volgens die moderne ekonomiese teorie:
Rooikat (sterrebeeld)
Ruimtevoorwerpe
Die enigste ster in die konstellasie met ’n naam is Alsciaukat, van die Arabiese woord vir "doring". Dit is ook bekend as 31 Lyncis of κ Lyncis.
Geld
Moderne gebruike van geld
In Duitsland, so onlangs as die 1870's, of die Kaapkolonie in die vroeg-negentiende eeu het verskillende eenhede sirkuleer en was daar geen enkele eenheid wat al drie bogenoemde rolle vervul het nie. In Noord-Duitsland, byvoorbeeld, was handel hoofsaaklik in Thalers maar daar is boekgehou in Mark Banco.
Siel
Die siel is die nie-materiële spirituele komponent van 'n mens of dier. Hoewel dit nie wetenskaplik bewys kan word nie glo baie mense dat die siel onsterflik is en na die dood bly voortbestaan. Daarteenoor glo ateïste dat daar nie iets soos 'n siel is nie en dat lewende wesens slegs 'n liggaam (sonder 'n gees) is.
Gewig van die siel
'n Dokter, Duncan MacDougall, het in die vroeë 1900's gepoog om die gewig van die siel te bepaal. Hy het persone geweeg voor en nadat die siel die liggaam verlaat het. Sy bevinding was dat die siel gemiddeld 21 g weeg. Daar word deesdae aanvaar dat die bevinding onbeduidend is en geen wetenskaplike meriete het nie.
Monopoly
Monopoly is een van die bekendste bordspele en is gemaak deur Hasbro en Parker Brothers. Deelnemers kompeteer om rykdom te vermag deur gestileerde ekonomiese aktiwiteite, soos die koop, huur en verhandel van eiendom. Speelgeld word gebruik en deelnemers maak beurte om oor die bord te skuif met behulp van twee dobbelstene. Die spel is na die ekonomiese konsep "monopolie" vernoem: die dominering van 'n mark deur 'n enkele verskaffer.
Sedert Charles Darrow die speletjie in 1935 gepatenteer het (aldus Hasbro), het 750 miljoen mense dit gespeel, wat dit die mees gespeelde kommersiële bordspeletjie in die wêreld maak. Die 1999 Wêreldrekordboek deur Guinness het Hasbro se vorige statistiek van 500 miljoen mense aangehaal. Die speletjie is in meer as 103 lande gelisensieer en in meer as 37 tale gedruk. In 2015 is daar beraam dat die speletjie wêreldwyd 275 miljoen kopieë verkoop het.
Met die uitreiking van die oorspronklike Suid-Afrikaanse weergawe was Eloffstraat die waardevolste eiendom in die vier stede wat destyds deel was van die spel: Johannesburg, Kaapstad, Bloemfontein en Durban. Indertyd kon spelers eiendom in Eloffstraat koop vir R400. In die jongste plaaslike weergawe, dié van 2002, is die tradisionele eiendomme in middestede verruil vir meer eksklusiewe eiendomme (soos R40 000 vir eiendom in Clifton) en is die strate in die vier stede vervang deur stede, buurte en bakens.
Japan Nasionale Roete 392
Japan Nasionale Roete 392 is 'n nasionale snelweg in Japan.
Monopoly
Monopoly is afgelei van The Landlord's Game, geskep deur Lizzie Magie in die Verenigde State in 1903 as 'n manier om te demonstreer dat 'n ekonomie wat individue beloon, beter is as een waar monopolieë al die rykdom hou. en om die ekonomiese teorieë van Henry George te bevorder - veral sy idees oor belasting.
Nigel
Nigel is 'n myndorp in Gauteng, Suid-Afrika. Dit lê aan die oostelike rand van die groter Oos-Randgebied en is 14 km noordoos van Heidelberg.
Thornton Wilder
Thornton Niven Wilder (17 April 1897 — 7 Desember 1975) was 'n Amerikaanse skrywer van toneelstukke en romans. Hy het die Pulitzerprys vir Fiksie in 1928 gewen vir sy roman The Bridge of San Luis Rey. Daarbenewens het hy ook die Pulitzerprys vir Drama in 1938 gewen vir sy toneelstuk Our Town, en weer 'n keer in 1943 vir sy toneelstuk The Skin of Our Teeth.
Nigel
Geskiedenis
duimnael|links|200px|Die [[Gereformeerde kerk Nigel is op 21 Augustus 1971 ingewy.]] 'n Prospekteerder het in 1886 goud op die plaas Varkensfontein ontdek en die Nigel Gold Mining Company gestig. Die plaas het aan PJ (Lang Piet) Marais behoort. Die dorp is eers in 1909 gestig en in 1912 amptelik as dorpsgebied geproklameer. 'n Teorie vir die oorsprong van die dorp se naam is dat dit kom uit die boek The Fortunes of Nigel deur sir Walter Scott, wat die prospekteerder ten tyde van die goudontdekking sou gelees het. Die dorp wat rondom die myn ontwikkel het, het die naam uit Scott se boek behou. Mynbou en swaar nywerhede speel vandag nog 'n groot rol in die dorp se ekonomie. Nigel het in 2000 deel geword van die veel groter Ekurhuleni Metropolitaanse Munisipaliteit, wat die grootste deel van die Oos-Rand insluit.
Distrik
Die distrik is 960 km2 groot. Die belangrikste produkte wat verbou word, is mielies, beeste, varke en pluimvee. Daar is 'n gevestigde fabriek, Union Carriage & Wagon, wat spoorwegwaens vir Transnet bou. Daar was ook altyd 'n vliegskool by Dunnottar sowat 10 km noord van Nigel, maar dit is verskuif na Langebaan in die Wes-Kaap.
Aurora (mitologie)
In die antieke Romeinse mitologie is Aurora die godin van die daeraad. In die Griekse mitologie heet sy Eos. Aurora is die Latynse woord vir dagbreek.
Aurora vernuwe haarself elke oggend met dagbreek en vlieg oor die horison. Sy kondig die koms van die oggend aan. Sy het 'n broer en 'n suster. Haar broer is die son, en haar suster die maan. Sy het ook 'n klomp mans en vier seuns, een vir elke hoofrigting: Noord, Oos, Suid en Wes.
Een van haar minnaars was Tithonus. Aurora het Zeus gevra om Tithonus onsterflikheid te gee. Sy versuim egter om vir ewige jeug te vra. As gevolg hiervan bly Tithonus vir ewig verouder.
Die asteroïde, 94 Aurora, is na haar vernoem.
Japan Nasionale Roete 393
Japan Nasionale Roete 393 is 'n nasionale snelweg in Japan.
Vaclav Smil
Vroeë lewe en opvoeding
Smil is tydens die Tweede Wêreldoorlog in Pilsen gebore, destyds in die Duitse protektoraat Boheme en Morawië (die huidige Tsjeggiese Republiek). Sy vader was 'n polisiebeampte en sy moeder 'n boekhouer. Toe hy in 'n afgeleë bergdorp in die Pilsen streek grootgeword het, het hy daagliks hout gekap om die huis warm te hou. Dit het hom 'n vroeë les gegee oor energie-doeltreffendheid en digtheid.
Loopbaan
In 1972 aanvaar Smil sy eerste werksaanbod aan die Universiteit van Manitoba waar hy dekades lank gebly het, tot sy aftrede. Hy het inleidende kursusse in omgewingswetenskap aangebied, onder andere oor energie, atmosferiese verandering, China, bevolking en ekonomiese ontwikkeling.
Standpunt oor energie
Smil is skepties of daar 'n vinnige oorgang na skoon energie sal plaasvind, en glo dat dit baie langer sal duur as wat baie voorspel. Smil het gesê: "Ek was nog nooit verkeerd oor hierdie belangrike energie- en omgewingskwessies nie, want ek het niks om te verkoop nie, anders as baie energie-ondernemings en politici."
Smil merk in 2018 op dat steenkool, olie en aardgas steeds 90% van die wêreld se primêre energie lewer. Ten spyte van dekades se groei in nuwer tegnologieë vir hernubare energie, het die wêreldwye deel van die energie wat deur fossielbrandstowwe voorsien word sedert 2000 toegeneem. Hy beklemtoon dat "...die grootste langtermynuitdaging in die industriële sektor sal wees om fossielkoolstof wat in die produksie van primêre yster, sement, ammoniak en plastiek gebruik word, te vervang', wat 15% van die totale verbruik van fossielbrandstowwe wêreldwyd uitmaak.
Standpunt oor ekonomiese groei
Smil is van meening dat ekonomiese groei moet eindig, dat alle groei logisties eerder as eksponensiaal is, en dat mense baie laer vlakke van materiale en energie kan verbruik.
Ontvangs
Onder die bewonderaars van Smil is die medestigter van Microsoft, Bill Gates ] wat al Smil se 36 boeke gelees het. "Ek wag op nuwe Smil-boeke soos sommige mense op die volgende Star Wars-film wag," het Gates in 2017 geskryf. "Ek sal vir ewig die wetenskaplike van Bill Gates wees," het Smil op 'n staduim gesê. "Hy is 'n doodslaaner van gemors," sê David Keith, 'n energie- en klimaatwetenskaplike aan die Harvard-universiteit.
Persoonlike lewe
Smil is bekend daarvoor dat hy 'intens privaat' is en die pers vermy terwyl hy sy boeke vanself laat praat. Aan die Universiteit van Manitoba daag hy net op een fakulteitsvergadering (sedert die 1980's) op. Die skool het sy onwilligheid aanvaar, solank hy aangehou het om boeke uit te gee wat hoog aangeskryf is.
Toekennings en eerbewyse
Hy is 'n genoot van die Royal Society of Canada (Science Academy) en die ontvanger van die American Association for the Advancement of Science Toekenning vir openbare vestaan van wetenskap en tegnologie in 2000. In 2010 word hy deur die tydskrif Foreign Policy benoem tot sy lys van FP se top 100 globale denkers. In 2013 het die Goewerneur-generaal die Orde van Kanada aan hom toegeken. In die herfs van 2013 was hy die EADS Distinguished Visitor aan die American Academy in Berlyn.
Hy was 'n uitgenooide spreker in meer as 300 konferensies en werksessies in die VSA, Kanada, Europa, Asië en Afrika, het by baie universiteite in Noord-Amerika, Europa en Oos-Asië gedoseer en as konsultant gewerk vir baie Amerikaanse, Europese Unie en internasionale instellings.
Sean Chiplock
Sean Chiplock (gebore 21 Junie 1990) is 'n Amerikaanse akteur. Hy is bekend vir sy rolle in die televisiereekse Dragon Ball Super (2015) en Re: Zero - Starting Life in Another World (2016).
Eleanore Spies
Eleanore Bouw-Spies (gebore 9 Julie 1971) is 'n lid van die Nasionale Vergadering van Suid-Afrika vir die Demokratiese Alliansie. Sy dien sedert 5 Desember 2020 as die skadu-adjunkminister van Samewerkende Regering en Tradisionele Sake vir die opposisieparty in die parlement.
Krapohl se aalwyn
Die Doringrivier-aalwyn (Aloe krapohliana) is 'n aalwyn wat endemies is aan die Wes-Kaap en Noord-Kaap. Dit kom voor in die Richtersveld en Namakwaland waar dit gevind kan word in die laer Oranjeriviervallei tot Vanrhynsdorp en Calvinia.
Die spesie het twee subspesies:
Kerk van Skotland
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Nasionale kerk van
Geloofsrigting
Calvinisme
Organisasievorm
Presbiterianisme
Gemeentes
1 329
Ledetal
330 000 (2020)
Webtuiste
churchofscotland.org.uk
Die Kerk van Skotland (Engels: Church of Scotland, Skots: The Scots Kirk, Skots-Gaelies: Eaglais na h-Alba, informeel bekend as the Kirk) is die nasionale kerk van Skotland. Naas sy Protestantse en Presbiteriaanse karakter word die Kerk van Skotland gekenmerk deur die aanvaarding van menings-, spraak- en gedagtevryheid ten opsigte van kwessies wat nie die grondbeginsels van die Geloof raak nie en akkommodeer dus 'n verskeidenheid teologiese strominge wat hulself – in terme van hul leerstellings, etiese waardes en uitleg van die Skrif – as liberaal of behoudend sou beskryf.
Die Kerk van Skotland voer sy historiese wortels terug na die begin van die Christelike tydperk in Skotland omstreeks 400, alhoewel sy identiteit veral deur die Protestantse Hervorming in 1560 en die werk van kerkhervormers soos John Knox gevorm is. In Desember 2013 was 7,5 persent van die bevolking van Skotland – of 398 389 persone – belydende lidmate, alhoewel 'n merkbaar groter persentasie van die Skotse bevolking – 27,8 persent of 1,5 miljoen – hulself in die Jaarlikse Skotse Huishoudingsopname van 2014 (2014 Scottish Annual Household Survey) as aanhangers van die Kerk beskryf het. Dié persentasie was selfs hoër in die sensus van 2011 toe 32,4 persent hulself as aanhangers beskryf het.
Naturopatie
Naturopatie of naturopatiese medisyne is 'n breë kategorie pseudowetenskaplike, alternatiewe mediese praktyke wat "natuurlike", "nie-indringende" en "selfgenesende" praktyke insluit. Die metodologieë van naturopatie is gebaseer op vitalisme en volksgeneeskunde, eerder as op bewysgebaseerde medisyne. Sommige naturopatiese praktisyns beveel aan om moderne mediese praktyke te volg, soos mediese toetse, medisyne, inentings en chirurgie. Naturopatiese praktisyns word deur bestaande mediese instellings daarvan beskuldig dat hulle versuim om getuienisgebaseerde benaderings in hul mediese praktyke te gebruik, en deur die professionele mediese gemeenskap word naturopatie as ondoeltreffend en skadelik beskou, wat etiese kwessies rakende die praktyk daarvan opwek. Naturopate is deur die mediese gemeenskap herhaaldelik gekritiseer en daarvan beskuldig dat hulle swendelaars is en kwaksalwery beoefen.
Praktyk
Die beoefening van naturopatie is gebaseer op 'n geloof in die vermoë van die liggaam om homself te genees deur 'n spesiale energie of krag om liggaamlike prosesse intern te lei. Diagnose en behandeling handel hoofsaaklik oor alternatiewe terapieë en "natuurlike" metodes waarop naturopate beweer dat die liggaam se natuurlike geneesvermoë bevorder word. Naturopate fokus op 'n holistiese benadering en vermy die gebruik van chirurgie en konvensionele medisyne heeltemal. Naturopate beoog om siektes te voorkom deur stresvermindering en veranderinge in dieet en lewenstyl, en verwerp dikwels die metodes van bewysgebaseerde medisyne.
Naturopatiese praktisyns spreek gewoonlik hul teenkanting teen inenting aan. Die redes vir hierdie opposisie is gebaseer op die vroeë sienings wat lui: "Laat ons net verwys na die entstofstowwe wat veronderstel is om 'n doeltreffende voorkoming van pokke te voorkom. Die natuurlike stelsel om siektes te genees, is gebaseer op 'n terugkeer na die natuur in die regulering van die dieet, asemhaling, oefening, bad en die gebruik van verskillende kragte om die giftige produkte in die stelsel uit te skakel, en sodoende die lewenskragtigheid van die pasiënt volgens 'n behoorlike standaard van gesondheid te verbeter."
Geskiedenis van naturopatie in Suid-Afrika
Sommige mense beweer dat naturopatie in Suid-Afrika ingestel is toe die vroeë Nederlandse setlaars hul tradisionele medisyne saamgebring het na Suid-Afrika. Hierdie behandelings word egter oor die algemeen beskou as boererate en nie naturopatie nie. Wat hulle wel in gemeen het, is dat hulle nie-wetenskaplike behandelings en behandelings wat nie op bewyse gebaseer is nie. Teen die 19de eeu was daar 'n klein aantal wat nou die Sogenaamde Aanvullende en Alternatiewe Mediese praktisyns genoem sou wees, (SAAM of in Engels SCAM practitioners), maar na die Tweede Wêreldoorlog het Suid-Afrika 'n toename in immigrante gehad, en onder hulle ook SAAM-beoefenaars. Oud-Hollandse medisyne en Homeopatiese middels was reeds in gebruik in die land, maar die nuwe vlaag immigrante het homeopatie, naturopatie en kruiemedisyne gebruik in pogings om verskillende siektes te behandel.
Mediese praktisyns het begin veg teen die groeiende aantal SAAM-praktisyns, en dit het daartoe gelei dat die Mediese Vereniging van Suid-Afrika SAAM in 1953 "onwettig en onwetenskaplik" verklaar het en enige samewerking tussen moderne dokters en SAAM-praktisyns is in die mediese kode verbied. Met die goedkeuring van die Wet op Homeopate, Naturopate, Osteopate en Kruiedokters 52 in 1974, word verwag dat alle SAAM-praktisyns wat deur die wet erken is, binne 6 maande vanaf die datum van promulgering van die Wet sou registreer met die Departement van Gesondheid. Hierdie register is in 1975 vir praktisyns gesluit maar studente by privaat opleidings-kolleges is egter toegelaat om hul studies te voltooi en te registreer. Opleidingskolleges is geleidelik uitgefaseer en teen 1982 is alle opleidingskolleges gesluit. Die Wet op Geassosieerde Gesondheidsdiensberoepe 63 van 1982 het daartoe gelei dat al die registers gesluit is en geen nuwe registrasies toegelaat is nie. Dit het dit onwettig gemaak om naturopatie, kruie medisyne praktyke, homeopatie, chiropraktyk en osteopatie te beoefen indien die praktisyn nie geregistreer is nie.
In 1985 is die register geopen vir chiropraktisyns en homeopate en kort daarna is opleidingsprogramme in hierdie beroepe by tersiêre instellings soos die Universiteit van Wes-Kaapland opgerig. In 1997 stig naturopate 'n professionele vereniging, die Suid-Afrikaanse Naturopatiese Vereniging (SANA) en in 2001 het regulasie 127 van 2001 die registrasie van praktisyns in ayurveda (Indiese alternatiewe mediese praktyke), tradisionele Chinese medisyne, akupunktuur, naturopatie, osteopatie en kruie medisyne moontlik gemaak. Dit was verder aangemoedig in Desember 2013 toe die WGO hul "Tradisionele medisyne-strategie: 2014-2023" gepubliseer het waarin hulle hul "strategie verduidelik om die lidlande van die WGO te ondersteun in die ontwikkeling van beleid en die implementering van gesondheidsplanne om die rol wat tradisionele medisyne speel om die bevolking gesond te hou, te versterk." Alhoewel daar voorvalle van regsgedinge teen SAAM-praktisyns was weens wanpraktyk, is dit meer gereeld dat hierdie sake intern hanteer word deur middel van ondersoekrade wat oor die algemeen onder toesig van die Raad van die Geallieerde Gesondheidsberoepe van Suid-Afrika.
Alhoewel daar in 2018 berig is dat die Universiteit van Wes-Kaapland nie nuwe studente op hul SAAM-kursusse toelaat nie terwyl hul huidige studente hul studies laat voltooi, was daar in 2020 steeds ander aanlynopsies beskikbaar.